
Biztonságos környezet kialakítása közúti káreseteknél

Kulcsszavak: Biztonság, Közút
A biztonságos környezet kialakítása a közúti káresetek során kiemelten fontos. Jelenleg nincs semmilyen kidolgozott módszer arra vonatkozóan, hogy miként helyezzük el a járműveinket egy adott helyszínen. Dolgozatom abból a célból jött létre, hogy kialakuljon egy olyan rendszer, mely nagy mértékben elősegíti a biztonságos szer-elhelyezés módszerének megismerését. A 2023.-as év adatait tekintve a Székesfehérvári Hivatásos Tűzoltó Parancsnokság adatait tekintve 302 esetben kellett közúti balesethez vonulni, amely számszerűsíti a kutatás fontosságát. Az esetek nagy részénél nem volt jelen közútkezelő, illetve a rendőrség munkatársai is csak helyszínelés céljából érkeztek, így a terület biztosítását saját magunknak kellett elvégezni. A kutatás során megismerhetjük a járművek felépítését, a hazai infrastruktúrát közlekedési szempontból, illetve a személyi feltételeket, majd a közlekedést befolyásoló tényezőket figyelembe véve képleteket alkotva kialakítok egy olyan rendszert, amely segítségével javíthatunk a járműveink, illetve a kárhelyszínen dolgozók észlelhetőségén, ezáltal a biztonságukon. Az hipotézisem bizonyításához számos kutatást végeztem melyek a reakcióidőket és a fékezés alatt megtett távolságokat összevetve kialakítanak egy olyan rendszert, amely által konkrét előre jelzési távolságok, és felállítási módszerek jönnek létre.
A kutatásom eredményeként végül létrejött egy rendszer, ami különböző esetekben megmutatja, hogy miként kell elhelyezni a járműveinket, hogy azok a legnagyobb mértékben nyújtsanak biztonságot.
A javaslatom, hogy ezek alapján jöjjön létre egy olyan oktatási rendszer, amely alapján nagymértékben növeljük a környezetünk biztonságosságát egy-egy káreset során. 



